സര്ക്കാര് സേവനം ജനങ്ങളുടെ വീട്ടുപടിക്കല് ലഭിക്കും: മുഖ്യമന്ത്രി തിരുവനന്തപുരം: സര്ക്കാരിന്റെ സേവനം വീട്ടുപടിക്കലെത്തുന്ന വാതില്പ്പടി സേവന പദ്ധതി ഡിസംബറില് സംസ്ഥാന വ്യാപകമായി നടപ്പാക്കുമെന്ന് മുഖ്യമന്ത്രി പിണറായി വിജയന്. വാതില്പ്പടി സേവന പദ്ധതിക്ക് തുടക്കം കുറിച്ച് സംസാരിക്കുകയായിരുന്നു അദ്ദേഹം. തുടക്കത്തില് 50 തദ്ദേശസ്വയംഭരണ സ്ഥാപനങ്ങളിലാണ് പദ്ധതി നടപ്പാക്കുന്നത്. പ്രായാധിക്യം മൂലം അവശത അനുഭവിക്കുന്നവര്, ചലന പരിമിതിയുള്ളവര്, ഭിന്നശേഷിക്കാര്, കിടപ്പ് രോഗികള് എന്നിവരാണ് പദ്ധതിയുടെ പ്രധാന ഗുണഭോക്താക്കള്. ഇവക്കെല്ലാം ഒരു കാര്ഡ് നല്കും. ഇതില് തദ്ദേശസ്വയംഭരണ സ്ഥാപനത്തിന്റെ പേര്, വാര്ഡ് നമ്ബര്, വാര്ഡ് മെമ്ബര്, ആശാ വര്ക്കര്, കുടുംബശ്രീ പ്രവര്ത്തക, സന്നദ്ധപ്രവര്ത്തകര് എന്നിവരുടെയെല്ലാം പേരും ഫോണ് നമ്ബരുമുണ്ടാവും. സേവനം ആവശ്യമായി വരുമ്ബോള് ഇവരെ ഫോണില് വിളിച്ച് സഹായം തേടാം. സേവനങ്ങള്ക്കായി ജനങ്ങള് സര്ക്കാര് ഓഫീസുകള് കയറിയിറങ്ങുന്ന സാഹചര്യം ഉണ്ടായിക്കൂട. ഇത് ഒഴിവാക്കാനുള്ള ആദ്യ പടിയാണ് വാതില്പ്പടി സേവന പദ്ധതിയെന്ന് മുഖ്യമന്ത്രി പറഞ്ഞു. ഡിസംബറില് പദ്ധതി സംസ്ഥാനതലത്തില് വ്യാപിപ്പിക്കുമ്ബോള് ഇതുമായി ബന്ധപ്പെട്ട എല്ലാവര്ക്കും പരിശീലനം നല്കും. ഇതിനായി സമഗ്ര പരിശീലന പരിപാടി തയ്യാറാക്കുന്നുണ്ട്. ആദ്യ ഘട്ടത്തില് ലൈഫ് സര്ട്ടിഫിക്കറ്റ്, മസ്റ്ററിങ്, മുഖ്യമന്ത്രിയുടെ ദുരിതാശ്വാസ നിധിയിലേക്കുള്ള അപേക്ഷ, ജീവന്രക്ഷാ മരുന്നുകള്, സാമൂഹ്യ സുരക്ഷാ പെന്ഷന് തുടങ്ങിയ സേവനങ്ങളാണ് വാതില്പ്പടിയില് ലഭിക്കുക. ക്രമേണ എല്ലാ സേവനങ്ങളും ഇതിന്റെ ഭാഗമാക്കും. എല്ലാ വീടുകളിലും ലാപ്ടോപ്പും ഇന്റെര്നെറ്റും എത്തുന്നതോടെ സര്ക്കാര് സേവനം ജനങ്ങളുടെ വിരല്ത്തുമ്ബില് ലഭിക്കുമെന്ന് മുഖ്യമന്ത്രി പറഞ്ഞു.